પોતાની કરિયરની શરૂઅાતને યાદ કરતાં તે કહે છે કે છેલ્લાં ૧૦થી ૧૨ વર્ષમાં મારી કરિયરમાં મેં એક કમાલની અન્ડરસ્ટેન્ડિંગ ડેવલપ કરી છે. મેં છેલ્લાં કેટલાંય વર્ષમાં તમામ જાણીતા કલાકારો પાસેથી ઘણું બધું શીખ્યું છે. અમિતજી, સલમાન, શાહરુખ, અક્ષય, સંજય દત્ત જેવા સિનિયર કલાકાર હોય કે પછી તુષાર, અાફતાબ, વિવેક, હર્ષદ, પુલકિત જેવા મારા સમકાલીન અભિનેતા હોય. હું દરેક પાસેથી કંઈક ને કંઈક શીખું છું. દસ વર્ષ પહેલાં મેં જ્યાંથી શરૂઅાત કરી હતી ત્યાંના કરતાં હું થોડો અાગળ વધી ગયો છું. શરૂઅાતનાં ત્રણ વર્ષ સુધી તો લોકો મારા નામની અાગળ એવું જ લખતા હતા કે હું સીએમનો પુત્ર છે, હીરો બનવા અાવ્યો છે. મારા માટે અા મુશ્કેલીભર્યો સમય હતો. ત્રણેક વર્ષ સુધી મને ખાસ કંઈ કામ મળતું ન હતું. ‘મસ્તી’, ‘ક્યા કૂલ હૈ હમ’, ‘બ્લફ માસ્ટર’ અને ‘માલામાલ વીકલી’ જેવી ફિલ્મો મારી કરિયરનો ટર્નિંગ પોઈન્ટ બની.